Проект 

на Наредба за изменение и допълнение на Наредба № 6 за опазване на околната среда на територията на община Несебър
§1. Чл. 9 ал. 3 се  правят следните допълнения:  

В края на изречението след израза  „предпоставки  за възникване” се добавя   израза  „на пожари”  
§2. Чл.13  се правят следните изменения: 

1. В ал.1 се  създава нова точка 15 както следва:
т.„15. изоставяне на съдоветe за битови отпадъци върху уличното платно и/или тротоара. Същите следва да бъдат съхранявани в дворовете или на регламентирано за това място, съгласно одобрена схема от ОП „БКСО“.“

2.В  ал. 2  се създават нови точки 8 и 9, както следва :
т.„8. изхвърляне в съдовете за битов отпадък на отпадъци, които подлежат на задължително разделно събиране и предаване.

т.„9. изоставяне на отпадъци от хартия и картон генерирани от физически и юридически лица на нерегламентирани за целта места, които не са приведени във вид с максимално намален обем (стековани).“
§3. В Чл. 24  се създава ал. 1  и  придобива  следната  редакция:
1. Ал.1 „На отговорното за третирането и транспортирането на строителен отпадък и земна маса лице се забранява:
т. 1. да замърсява тангиращите с обекта тротоари, улични платна, зелени площи и др. терени извън строителния обект, като се задължава да постави плътни ограждения, чакълира подходите и др. мерки, преди да е започнала каквато и да е дейност на строителната площадка, а района около тях да се почиства и измива при необходимост, периодично за своя сметка.
т.2. да съхранява извън строителния обект по време на строителството строителни материали, отпадъци и земни маси, които следва да се разполагат единствено в границите на строителната площадка или на регламентирани и обозначени за целта места. 
т.3. замърсяване на околното пространство с прахови частици по време на строителството, както и с дейностите по третиране и транспортиране на отпадъците,.
т.4. движение на непокрити с платнища и неизмити превозни средства, които замърсяват улици и други терени на територията на общината при транспортиране на отпадъци, строителни материали – варов и циментов разтвор, земни маси, пясък, баластра и др.
т.5. приготвяне на варови и циментови разтвори върху тротоари и улични платна. Приготвянето на същите да става върху добре уплътнени плоскости (полиетилен) върху настилката.
2. Текста на точка 6  става ал. 2 и  придобива  следната  редакция:
„След приключване на строителството, отговорното за третирането и транспортирането на строителен отпадък и земна маса лице е длъжно:“
3.  Подточка а)  се  номерира като  точка  1 на ал.2.

4.Подточка б) се  номерира  като точка  2  на ал.2  със   следната  редакция:

„да следи за събирането на дъждовни, подпочвени отпадъчни и др. води, като се задължава да предотврати и предприеме незабавни действия за отстраняване на всяка предпоставка за заблатяване, разпространение на неприятни миризми, зарази разнасяни от насекоми, земноводни и др.“
5. Точка 7 се номерира  като  точка  3  на ал.2  със следната  редакция:

„да не ползва, складира и/или депонира на терени, собственост на физически или юридически лица, без сключен писмен договор.“
6. Точка 8 се номерира  като точка  4 на ал.2 .

7. Точка 9 се номерира  като точка 5 на ал.2 със следната  редакция:

„да не замърсява с отпадни води в следствие измиване на бетоновози, бетонпомпи и др. строителна механизация, извън определените за това места.“
§4. В Чл. 25 се правят следните изменения:
 Текста на чл. 25 се изменя и придобива следната редакция:

„При извършване на вътрешни преустройства, текущи ремонти и/или ново строителство на сгради и съоръжения, отговорното за дейностите по чл. 16 лице е длъжно:“
2. Създава  нова точка 3  както следва: 
„Да организира в рамките на строителната площадка измиване и почистване на ходовата част на всички транспортни средства и строителни машини напускащи обекта.“
§5. В Чл. 26  се правят следните изменения:

1. Ал. 1 се изменя и придобива следната редакция:  
„За предаване на строителните отпадъци на площадката на Претоварна станция за отпадъци – Несебър се заплаща такса на място, одобрена от Общински съвет.“
2.Ал.2  и  ал. 3  се отменят.
§6.В  Чл. 29  се  изменят  ал.1  и ал. 3  и същите   придобиват следната  редакция:
„(1) Притежателите на разделно събрани отпадъци от търговски обекти, производствени, стопански и административни сгради сключват договори с лица имащи право да извършват дейности с отпадъци.

(3) „Отпадъците от хартия и картон, стъкло, пластмаси и метали, биоразградими отпадъци от кухни образувани от търговски обекти, производствени, стопански и административни сгради, на територията на общината се събират разделно, като отпадъците от хартия и картон следва  да бъдат приведени във вид с максимално намален обем и стековани.“
§7. В Чл. 36 ал. 3 се  изменя и придобива следната  редакция:
„Когато собственик на МПС не изпълни задълженията си по ал. 1 или ал. 2, както и в случаите, когато МПС не може да бъде идентифицирано поради липса на регистрационен или идентификационен номер и при невъзможност собственикът да бъде установен, изоставеното МПС се репатрира до наказателен паркинг и/или се прилага процедурата по чл. 37 на място.
§8. Чл. 49 ал. 1   се отменя.
§9.В Чл. 70 т. 1 се  изменя и придобива следната  редакция:
„изгарянето на пластмасови, органични и други отпадъци в и извън границите на населените места, както и използването им за горивен материал в отоплителни съоръжения и инсталации /печки/ в домакинствата;“
§10. В Чл. 74 ал. 1 т. 2 се  изменя и придобива следната  редакция:
„изхвърлянето на замърсени води (отпадъчни, подземни и други) по улиците, в морето, водни обекти, открити ями и други обществени територии.
§11. Чл. 125 се  изменя и придобива следната  редакция:
„За нарушения на Наредбата, виновните физически лица се наказват с глоба от 50 € до 5000 € включително, а  търговците и юридическите лица  - с имуществена санкция  от 500 € до  15000 € включително.“
§12. В  Чл. 126  се правят следните изменения: 

1. Ал. 1 се  изменя и придобива следната  редакция:
„За явно маловажни случаи на административни нарушения, установени при извършването им, длъжностните лица по чл. 123, ал. 1 могат да налагат глоба  в размер от 10 € до 25 €. 
2. Ал.2 и ал.4 се отменят.
§13. Чл. 132 се  изменя и придобива следната  редакция:
(1)„Длъжностно лице, което не допусне в проверявания обект контролен орган, извършващ проверка, измерване или вземане на проба, се наказва с глоба от 50 €  до 1000 €.
(2) Имуществена санкция от 1000 € до 2000 € се налага на юридическото лице или едноличния търговец в случаите, когато негов работник или служител извърши нарушение по ал. 1, независимо от това дали контролният орган може да установи самоличността на работника или служителя.
(3) При неизпълнение на предписанията, дадени в идивидуалните административни актове и констативните протоколи издадени от упълномощените от кмета длъжностни лица, виновните физически лица се наказват с глоба от 100 € до 5000 €, а търговците и юридическите лица - с имуществена санкция в размер от 500 € до 10000 €, като при повторно нарушение глобата е в двоен размер.“
§14. В заключителните разпоредби се създават нови § 13, 14 и 15  както следва: 

§ 13. Приема нов образец /АУАН/ приложение № 3 към чл. 123 ал. 5;
§ 14. Отменя приложение № 4;
§ 15. Наредбата  за изменение на Наредба № 6 за опазване на околната среда на територията на Община Несебър, приета с решение ......... от протокол № .........2026 г. влиза в сила от деня на публикуването на решението, с което е приета в сайта на Общинския съвет – Несебър.

